b'\n_START_ARTICLE_\nOsakos pilis\n_START_PARAGRAPH_\nOsakos pilis\xc2\xa0\xe2\x80\x93 laikoma svarbiausiu Japonijos pili\xc5\xb3 gynybos kompleksu, esan\xc4\x8diu Osakos mieste. Pilis baigta statyti 1586 metais, nors v\xc4\x97lesniais laikotarpiais buvo ple\xc4\x8diama ir toliau. Pilis buvo nekart\xc4\x85 apspausta, o per Antr\xc4\x85j\xc4\xaf pasaulin\xc4\xaf kar\xc4\x85 buvo apgriauta.\n_START_SECTION_\nIstorija\n_START_PARAGRAPH_\nTojotomi Hidejo\xc5\xa1i prad\xc4\x97jo pilies statybas 1583 metais. Osakos pilis buvo prad\xc4\x97ta statyti buvusioje \xc4\xaftvirtintos \xc5\xa1ventyklos vietoje, o svarbiausi statyb\xc5\xb3 darbai u\xc5\xbetruko iki 1586 met\xc5\xb3. Pasibaigus Osakos pilies statybai, jai, pasak am\xc5\xbeinink\xc5\xb3, nebuvo lygi\xc5\xb3. Tojotomi Hidejo\xc5\xa1i Osakos pilis tapo svarbiausia rezidencija, tod\xc4\x97l pilis tapo politiniu centru vienijant \xc5\xa1al\xc4\xaf._NEWLINE_1614\xe2\x80\x931615\xc2\xa0m. pilis buvo apsiausta (Osakos apsiaustis), kai prie\xc5\xa1 Tokugava Iejasu sukilo Tojotomi Hidejori, galiausiai 1615\xc2\xa0m. vasar\xc4\x85 did\xc5\xbeioji dalis pilies buvo sudeginta, Tojotomi klanas buvo sunaikintas. Bet pilis netrukus buvo atstatyta. Iki pat XIX am\xc5\xbeiaus pilis buvo vienas svarbiausi\xc5\xb3 \xc5\xa1alies centr\xc5\xb3. 1858 metais prasid\xc4\x97jus karui pilis buvo nuniokota gaisro. Pilies restauracija prasid\xc4\x97jo tik 1931 metais, 1945\xc2\xa0m. pilis v\xc4\x97l nukent\xc4\x97jo karo metu._NEWLINE_\xc5\xa0iuo metu pagrindinis pilies don\xc5\xbeonas yra tre\xc4\x8dios kartos statinys.'